Prehľad úspechov slovenskej atletiky

**Prehľad úspechov slovenskej atletiky** sumarizuje prehľad medailí slovenských atlétov na vrcholných svetových a európskych podujatiach v ére samostatnosti, ako aj v reprezentácii Česko-Slovenska a Uhorska.

## Medailisti z olympijských hier

## Medailisti z majstrovstiev sveta
Kráľovná športu atletika usporiadala svoje prvé majstrovstvá sveta až v roku 1983 v Helsinkách, dovtedy sa najlepší svetoví atléti stretávali len v rámci olympijských hier. Na premiérovom šampionáte si výborne počínala výprava Česko-Slovenska, so ziskom 9 medailí (4 – 3 – 3) obsadila 4. miesto v hodnotení krajín hneď za atletickými veľmocami NDR, USA a ZSSR. K tomuto úspechu prispeli aj slovenskí atléti , prvý majster sveta v hode diskom Imrich Bugár , členka striebornej štafety Zuzana Moravčíková a tak isto strieborný chodec Jozef Pribilinec, ktorý si rovnaký kov priviezol aj o štyri roky neskôr z Ríma . V ére samostatnosti sa naša atletika tešila z prvej medaily v roku 1997 zásluhou prekážkara Igora Kováča . Ďalšie medaily bronzového lesku získali kladivári Libor Charfreitag  a Martina Hrašnová , prvé zlato vybojoval v roku 2015 na MS v Pekingu pokračovateľ slovenskej chodeckej tradície Matej Tóth . Z ďalšej medaily sa slovenská atletika tešila po desiatich rokoch zásluhou prekážkarky Emmy Zapletalovej .

**Slováci v reprezentácii Československa**

**Medailisti v ére samostatnosti**

## Medailisti z halových majstrovstiev sveta
Halové MS mali svoju premiéru v roku 1987 v americkom Indianapolise, všetky tri medaily pre výpravu Československa vybojovali slovenskí atléti, strieborné Jozef Pribilinec a osemstovkárka Gabriela Sedláková, bronz výškar Ján Zvara.

**Najlepšie výsledky v ére samostatnosti**
:* 1997 – **5.** Igor Kováč, 60 m prek.
:* 1999 – **5.** Mária Melová, skok do výšky
:* 2008 – **5.** Dmitrij Vaľukevič, trojskok
:* 2010 – **6.** Dana Velďáková, trojskok
:* 2016 – **6.** Iveta Putalová, 400 m
:* 2018 – **6.** Ján Volko, 60 m
:* 2026 – **6.** Štafeta 4×400 m (Daniela Ledecká, Viktória Korbová, Martina Segečová, Emma Zapletalová)

## Medailisti z majstrovstiev Európy
K medailovej bilancii Československa prispeli slovenskí atléti na majstrovstvách Európy ziskom 5 zlatých, 4 strieborných a 4 bronzových medailí. Najlepším výsledkom v ére samostatnosti bolo až do roku 2010 štvrté miesto vytrvalca Róberta Štefka na ME 1994 v Helsinkách. Na ME 2010 vystúpil po 20 rokoch na stupne víťazov atlét zo Slovenska, Libor Charfreitag sa stal európskym šampiónom v hode kladivom.

**Slováci v reprezentácii Československa**

**Medailisti v ére samostatnosti**

## Medailisti z halových majstrovstiev Európy
Prvým slovenským halovým majstrom Európy sa stal v roku 1972 osemstovkár Jozef Plachý  , ďalšie tituly vybojovali diaľkárka Eva Murková  a dvakrát chodec Jozef Pribilinec . Pre samostatné Slovensko získali zlato guliar Mikuláš Konopka  a šprintér Ján Volko , dve bronzové medaily pridala trojskokanka Dana Velďáková.

**Slováci v reprezentácii Československa**

**Medailisti v ére samostatnosti**

## Ďalšie úspechy
**Reprezentovali Európu v Kontinentálnom (Svetovom) pohári**

*Kontinentálny pohár [[IAAF]]* (v rokoch 1977 – 2006 *Svetový pohár*) je súťaž atletických družstiev – výberov jednotlivých kontinentov, do ktorých bývajú nominovaní najlepší atléti vo svojich disciplínach. V minulosti mali česť reprezentovať výber Európy viacerí slovenskí atléti.

**Reprezentovali Európu v stretnutí Európa-Amerika, Európa-USA**

* Jozef Plachý reprezentoval výber Európy v stretnutí s výberom Ameriky v roku 1969 v Stuttgarte. V behu na 800 metrov zvíťazil v československom i slovenskom rekorde, jeho čas 1:45,4 prekonal po 39 rokoch Jozef Repčík .

**Svetoví rekordéri zo Slovenska**
* Eva Glesková, beh na 100 m – 1. júla 1972 v Budapešti vyrovnala svetový rekord časom 11,0 sekundy 

## Referencie

Kategória:Šport na Slovensku
Kategória:Atletika na Slovensku
Kategória:Úspechy slovenského športu